Eirolīgas valde nolēmusi piešķirt "wild card" dalībai Eirokausā šādām komandām - "AEK Athens" un "Aris" no Grieķijas, "Besiktas" un "Galatasaray" no Turcijas, "Zaragoza" (Spānija), "Enel Basket" (Itālija), "Krasny Oktyabr" (Krievija), Klaipēdas "Neptunas" un "Steau" no Rumānijas.

Savukārt Eirolīgas īpašie uzaicinājumi nokļuvuši Minhenes "Bayern", Krasnodaras "Lokomotiv-Kuban", Francijas "Strasbourg" un Turcijas "Darussafaka Dogus" rīcībā, savukārt Turcijas čempionei "Pinar Karsiyaka" nolemts piešķirt B licenci uz vienu sezonu.

Eirolīgas sastāvā iekļautas arī latviešu spēlētāju pārstāvētās komandas Bambergas "Brose Baskets" (Jānis Strēlnieks), "Laboral Kutxa" (Dāvis Bertāns), Kauņas "Žalgiris" (Kaspars Vecvagars), Atēnu "Panathinaikos" (Jānis Blūms

Visplašākā pārstāvniecība Eirolīgā būs Turcijai kopā ar Spāniju (pa četrām vietām), trīs komandas būs no Krievijas, bet pa divām no Itālijas, Grieķijas, Vācijas un Francijas.

Tikmēr Eirokausa izcīņai ieteikto 36 komandu vidū ir Ainara Bagatska trenētā "Nizhny Novgorod", kurā nākamsezon spēlēs arī Kaspars Bērziņš. Vēl latviešu spēlētāju pārstāvniecību Eirokausā veidos Daira Bertāna pārstāvētā "Bilbao Basket", Ojāra Siliņa "Grissin Bon Reggio Emilia". Tāpat Eirokausa sastāvā iekļauta "VEF Rīga", kura šīs tiesības ieguvusi kā Latvijas čempione.

Turnīra oficiālais komandu sastāvs tiks apstiprināts astotajā jūlijā, tā kā teorētiski vēl iespējamas izmaiņas. Grupu izloze abos turnīros paredzēta devītajā jūlijā.

Izmantotie resursi:

Proposed team list for the 2015-16 Turkish...